ΓΡΑΠΤΗ ΕΡΩΤΗΣΗ E-0600/01

υποβολή: Heide Rhle (Verts/ALE) και Gabriele Stauner (PPE-DE) προς την Επιτροπή

(1 Μαρτίου 2001)

Θέμα: Διαβίβαση άκρως εμπιστευτικών πληροφοριών εκ μέρους της Επιτροπής

Βάσει της συμφωνίας πλαισίου του Κοινοβουλίου και της Επιτροπής της 6ης Ιουλίου 2000, η Επιτροπή μπορεί να διαβιβάζει σε επιλεγμένους αξιωματούχους του Κοινοβουλίου ορισμένες πληροφορίες τις οποίες έχει χαρακτηρίσει ως άκρως εμπιστευτικές και οι οποίες δεν επιτρέπεται να διαβιβάζονται σε άλλα μέλη του Κοινοβουλίου.

Θα μπορούσε η Επιτροπή να διαβιβάσει έναν κατάλογο όλων των περιπτώσεων, στις οποίες έχει εφαρμόσει μέχρι σήμερα την εν λόγω διαδικασία, διευκρινίζοντας για κάθε περίπτωση χωριστά σε ποιους αξιωματούχους διαβιβάστηκαν πληροφορίες που είχαν χαρακτηρισθεί ως άκρως εμπιστευτικές και για τι επρόκειτο σε καθεμία από τις εν λόγω περιπτώσεις;

Έχει η Επιτροπήπόψη της ότι η εν λόγω διαδικασία της σκόπιμης διαβίβασης πληροφοριών σε μεμονωμένους αξιωματούχους συνιστά παραβίαση του Κανονισμού του Κοινοβουλίου, σύμφωνα με τον οποίο τα έγγραφα και οι πληροφορίες εμπιστευτικού χαρακτήρα που διαβιβάζονται στο Κοινοβούλιο πρέπει να εξετάζονται από την εκάστοτε αρμόδια επιτροπή και να τίθενται, για τον σκοπό αυτό στη διάθεση όλων των μελών της;

Θα μπορούσε η Επιτροπή να διαθέσει, σε εμπιστευτική βάση, αντίγραφα των σημειωμάτων και των εγγράφων που έχουν διαβιβαστεί με βάση την προαναφερθείσα διαδικασία;

Θα μπορούσε, επιπλέον, η Επιτροπή να διαβιβάσει αντίγραφο των εσωτερικών κανόνων της που διέπουν σήμερα την απάντηση των γραπτών ερωτήσεων σύμφωνα με το άρθρο 197 της Συνθήκης ΕΚ και να διευκρινίσει κατά πόσο οι εν λόγω κανόνες έχουν τροποποιηθεί, προκειμένου να ανταποκρίνονται στις διατάξεις της συμφωνίας πλαισίου;

Απάντηση του κ. Prodi εξ ονόματος της Επιτροπής

(24 Απριλίου 2001)

Η Επιτροπή δεν διαθέτει συγκεντρωτική κατάσταση των εγγράφων ή των εμπιστευτικών πληροφοριών που διαβιβάστηκαν στο Ευρωπαϊκό Κοινοβούλιο κατόπιν αίτησής του σύμφωνα με το παράρτημα ΙΙΙ της συμφωνίας Πλαισίου της 6ης Ιουλίου 2000. Η Επιτροπή εκτιμά ότι εναπόκειται στιςπηρεσίες της να εφαρμόσουν σωστά τη συμφωνία-πλαίσιο και προς τούτο η ίδια εκπόνησε έναν πρακτικό οδηγό για να τις συνδράμει σε αυτό το έργο. Επίσης, οι απαντήσεις στα αιτήματα του Ευρωπαϊκού Κοινοβουλίου για εμπιστευτικά έγγραφα ή πληροφορίες αντιμετωπίζονται, κατάρχάς, αποκεντρωμένα από τηνπηρεσία που είναι αρμόδια για το σχετικό θέμα.

Η Επιτροπή δεν συμμερίζεται την ανάλυση, που έκαναν τα Αξιότιμα Μέλη του Ευρωπαϊκού Κοινοβουλίου, του παραρτήματος VII, σημείο 3, του Κανονισμού του Κοινοβουλίου (14η έκδοση) κατά την οποία η διάταξη αυτή απαιτεί τη διαβίβαση του εμπιστευτικού εγγράφου σε όλα τα μέλη της αρμόδιας κοινοβουλευτικής επιτροπής. Η Επιτροπή εκτιμά ότι η διάταξη αυτή αν και επιτρέπει τη διάθεση στα μέλη μιας κοινοβουλευτικής επιτροπής δεν έχει δεσμευτικό χαρακτήρα. Συνεπώς η Επιτροπή δεν διακρίνει καμία αντίθεση μεταξύ της διάταξης αυτής και της συμφωνίας πλαισίου.

Με πολλές κοινοβουλευτικές ερωτήσεις ζητήθηκε ήδη από την Επιτροπή να διαβιβάσει τα διατεθέντα στο Κοινοβούλιο έγγραφα δυνάμει της συμφωνίας πλαισίου. Γι' αυτό τον σκοπό η Επιτροπή παραπέμπει ιδίως και κατά συνέπεια στις απαντήσεις που δόθηκαν στις ερωτήσεις E-3240/00, P-3478/00, E 4072/00, P-203/01, E-539/01 και P-571/01 της κας Stauner.

Αντίγραφο των εσωτερικών κανόνων για την προετοιμασία των απαντήσεων στις κοινοβουλευτικές ερωτήσεις θα διαβιβαστεί απευθείας στα Αξιότιμα Μέλη του Ευρωπαϊκού Κοινοβουλίου καθώς και στην Γενική Γραμματεία του ιδίου. Οι κανόνες αυτοί δεν τροποποιήθηκαν σε συνέχεια της σύναψης της συμφωνίας πλαισίου για τους λόγους που εξέθεσε η Επιτροπή στην απάντησή της στις ερωτήσεις P-203/01 και E-539/01 καθώς και στα σημεία 49, 50 και 51 της απόφασης του προέδρου του Πρωτοδικείου στις 15 Ιανουαρίου 2001, για τηνπόθεση T-236/00 R, Gabriele Stauner και άλλοι / Ευρωπαϊκό Κοινοβούλιο και Επιτροπή.